钦定古今图书集成/理学汇编/学行典/第271卷 > 张介福
## 钦定古今图书集成/理学汇编/学行典/第271卷 > 张介福

按《明外史隐逸传》：“张介福，字子祺，自怀庆徙家吴中，
少受学于许衡，制行不苟，自以二亲早终，遂无仕进
意。家贫，冬不能具夹襦，或遗以纻絮，不受，虽纤介必
以礼。张士诚入吴，有卒犯其家，危坐不为起，以刀斫
面仆地，醒复以冠戴之，坐自若。卒怪以为异物，惊走
去，又恐或发其墓，往庐焉。士诚闻而欲致之，不可，使”
其弟往问，语以无乐乱，无贪天祸，无忘国家。馈之物，
力辞。病且死，谓其友曰：“吾志慕古人，未能万一，惟无
污于时，庶几哉！”遂卒。